CELEX: 62011TN0579
Language: sk
Date: 2011-11-11 00:00:00
Title: Vec T-579/11: Žaloba podaná 11. novembra 2011 — Akhras/Rada

7.1.2012   
            
            
               SK
            
            
               Úradný vestník Európskej únie
            
            
               C 6/23
            
         Žaloba podaná 11. novembra 2011 — Akhras/Rada
   (Vec T-579/11)
   2012/C 6/43
   Jazyk konania: angličtina
   
      Účastníci konania
   
   
      Žalobca: Tarif Akhras (Homs, Sýria) (v zastúpení: S. Ashley a S. Millar, solicitors, D. Wyatt, QC, a R. Blakeley, barrister)
   
      Žalovaná: Rada Európskej únie
   
      Návrhy
   
   
               —
            
            
               zrušiť bod 3 tabuľky A prílohy rozhodnutia Rady 2011/522/SZBP v rozsahu, v akom sa týka žalobcu,
            
         
               —
            
            
               zrušiť bod 3 tabuľky A prílohy I nariadenia Rady (EÚ) č. 878/2011 v rozsahu, v akom sa týka žalobcu,
            
         
               —
            
            
               zrušiť bod 2 tabuľky v prílohe II rozhodnutia Rady 2011/628/SZBP v rozsahu, v akom sa týka žalobcu,
            
         
               —
            
            
               zrušiť bod 2 tabuľky v prílohe II nariadenia Rady (EÚ) č. 1011/2011 v rozsahu, v akom sa týka žalobcu,
            
         
               —
            
            
               určiť, že sa článok 4 ods. 1 rozhodnutia Rady 2011/273/SZBP (v znení zmien a doplnení) v prípade žalobcu neuplatní,
            
         
               —
            
            
               určiť, že sa článok 5 ods. 1 nariadenia Rady (EÚ) č. 442/2011 (v znení zmien a doplnení) v prípade žalobcu neuplatní,
            
         
               —
            
            
               zaviazať Radu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza tri žalobné dôvody.
   
               1.
            
            
               Prvý žalobný dôvod je založený na tom, že:
               
                           —
                        
                        
                           vecné kritériá pre označenie žalobcu neboli splnené a/alebo Rada označila žalobcu na základe dôkazov, ktoré nie sú dostatočné na účely preukázania, že kritériá boli splnené a/alebo Rada vychádzala z nesprávneho posúdenia pri určení, či boli alebo neboli splnené kritériá. Predovšetkým žalobca nie je zodpovedný za násilné represie proti civilnému obyvateľstvu v Sýrii a nepodporoval a ani nemal prospech zo sýrskeho režimu a nespája sa so žiadnou osobou, ktorá je zodpovedná za násilné represie alebo ktorá podporovala alebo mala prospech zo sýrskeho režimu. Jediné tvrdenie v neprospech žalobcu je, že poskytol hospodársku pomoc sýrskemu režimu. Toto tvrdenie je nepravdivé.
                        
                     
         
               2.
            
            
               Druhý žalobný dôvod je založený na tom, že:
               
                           —
                        
                        
                           označenie žalobcu je zjavným porušením jeho ľudských práv a základných slobôd, vrátane práva na rešpektovanie jeho súkromného a rodinného života, na pokojné užívanie vlastného majetku a napokon jeho práva na život a/alebo je porušením zásady proporcionality.
                        
                     
         
               3.
            
            
               Tretí žalobný dôvod je založený na tom, že:
               
                           —
                        
                        
                           Rada v každom prípade porušila procesné náležitosti: a) informovať žalobcu individuálnym oznámením o jeho označení, b) poskytnúť zodpovedajúce a dostatočné odôvodnenie a c) rešpektovať právo na obhajobu a právo na účinnú súdnu ochranu.